
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Haraldu Vilimskom, koji je zaprimljen dopisom od 1. srpnja 2025. od Stalnog predstavništva Austrije pri Europskoj uniji, kojim se prosljeđuje zahtjev državnog odvjetništva u Beču u vezi s kaznenim postupkom koji se treba pokrenuti protiv Haralda Vilimskog, te koji je objavljen na plenarnoj sjednici 9. srpnja 2025.,
–	nakon što je Harald Vilimsky saslušan 15. travnja 2026., u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:1], [1:  	Presuda Suda od 21. listopada 2008., Marra / De Gregorio i Clemente, C‑200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23. Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.] 

–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10-0125/2026),
A.	budući da je Stalno predstavništvo Austrije pri Europskoj uniji proslijedilo zahtjev državnog odvjetništva u Beču za ukidanje imuniteta Haraldu Vilimskom, zastupniku u Europskom parlamentu izabranom u Austriji, u vezi s navodnim djelima pronevjere, koja predstavljaju kaznena djela iz članka 153. stavaka 1. i 3. austrijskog Kaznenog zakona, u vezi s njegovim navodnim sudjelovanjem u kaznenim djelima u smislu članka 12. tog zakona;
B.	budući da je, u skladu sa zahtjevom, nakon prethodnih zahtjeva državnog odvjetništva u Beču iz 2021. za ukidanje imuniteta Haraldu Vilimskom te nakon odluke Europskog parlamenta od 11. studenoga 2021. o ukidanju njegova imuniteta, i s obzirom na pojavu novih činjenica, primjereno zatražiti da se Haraldu Vilimskom imunitet ukine i na temelju tih novih dokaza; budući da se, prema informacijama prikupljenima tijekom istrage, sumnja da je Harald Vilimsky zloupotrijebio svoje ovlasti time što je sredstva svoje političke stranke FPÖ (Freiheitliche Partei Österreichs – Die Freiheitlichen) upotrijebio u svrhe koje nisu povezane s njezinim aktivnostima, na datume iz 2013. koje tek treba precizno utvrditi, posebno na način da je odobrio plaćanja privatne prirode koja nisu povezana s aktivnostima stranke i to postavljanjem vrata i brave na njegovoj privatnoj adresi, čime je imovina FPÖ-a oštećena za ukupni iznos od 9434 EUR;
C.	budući da je Harald Vilimsky izabran u Europski parlament na europskim izborima u svibnju 2019. i da je ponovno izabran u lipnju 2024. te stoga da u vrijeme počinjenja navodnih kaznenih djela nije bio zastupnik u Europskom parlamentu; 
D.	budući da navodno kazneno djelo i zahtjev za ukidanje imuniteta Haraldu Vilimskom koji je uslijedio nisu povezani s njegovim izraženim mišljenjem ili glasovanjem pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
E.	budući da, u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije, tijekom zasjedanja Europskog parlamenta, njegovi zastupnici na nacionalnom području svoje države članice uživaju imunitet koji je priznat zastupnicima u parlamentu njihove države članice;
F.	budući da se člankom 57. stavcima 2. i 3. austrijskog Ustava predviđa:
„2.	Zastupnici u Nacionalnom vijeću mogu biti uhićeni zbog kaznenog djela samo uz suglasnost Nacionalnog vijeća, osim ako su zatečeni u počinjenju kaznenog djela. Suglasnost Nacionalnog vijeća potrebna je i za sva pretraživanja prostorija članova Nacionalnog vijeća.
3.	U svim drugim slučajevima, protiv članova Nacionalnog vijeća može se pokrenuti kazneni progon zbog kaznenog djela, bez suglasnosti Nacionalnog vijeća, samo ako kazneno djelo očito nema nikakve veze s političkim djelovanjem dotičnog zastupnika. Međutim, tijelo kaznenog progona mora dobiti odluku Nacionalnog vijeća o postojanju takve povezanosti ako to zatraži dotični zastupnik ili trećina članova stalnog odbora nadležnog za ta pitanja. U slučaju da je podnesen takav zahtjev, tijelo kaznenog progona mora se suzdržati od svakog djelovanja ili odmah obustaviti već započeti postupak.”;
G.	budući da je svrha zastupničkog imuniteta predviđena Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
H.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;
I.	budući da u ovom slučaju Parlament nije našao dokaze o postojanju fumus persecutionis, odnosno ne čini se da je postupak pokrenut s namjerom nanošenja štete političkom radu Haralda Vilimskog kao zastupnika u Europskom parlamentu, a time ni neovisnosti Parlamenta;
J.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:2]; [2:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266, točka 91.] 

1.	odlučuje ukinuti imunitet Haraldu Vilimskom;
2.	nalaže svojoj predsjednici da ovu Odluku i izvješće nadležnog odbora odmah proslijedi nadležnom tijelu Republike Austrije i Haraldu Vilimskom. 

